b"\n_START_ARTICLE_\nDomin\xc3\xa0ncia incompleta\n_START_PARAGRAPH_\nLa domin\xc3\xa0ncia incompleta \xc3\xa9s la interacci\xc3\xb3 gen\xc3\xa8tica en la qual els homozigots s\xc3\xb3n fenot\xc3\xadpicament diferents als heterozigots. Els encreuaments que tenen una domin\xc3\xa0ncia incompleta s\xc3\xb3n aquells en els quals no existeix tret dominant, ni recessiu. _NEWLINE_Suposant que la forma dels ulls estigu\xc3\xa9s determinada per un gen que el seu homozigot dominant d\xc3\xb3na forma gran i rodona i l'homozigot recessiu dona una forma semiallargada, i l'heterozigot resulti amb forma aplatada i m\xc3\xa9s allargada que la de qualsevol progenitor homozigot per a aquesta caracter\xc3\xadstica, es pot tenir l'exemple en els progenitors IJ i KL i mostrar-se en l'heterozigot IJKL.\n_START_SECTION_\nHer\xc3\xa8ncia interm\xc3\xa8dia\n_START_PARAGRAPH_\nL'her\xc3\xa8ncia interm\xc3\xa8dia es produeix quan dos al\xc2\xb7lels expressen la informaci\xc3\xb3 en la mateixa mesura._NEWLINE_El resultat \xc3\xa9s un h\xc3\xadbrid o heterozigot amb un fenotip que presenta caracter\xc3\xadstiques interm\xc3\xa8dies entre els dos progenitors._NEWLINE_\xc3\x89s el cas de l'her\xc3\xa8ncia del color de les flors de la flor de nit, que t\xc3\xa9 dues varietats pures: una de flors vermelles i una de flors blanques._NEWLINE_L'encreuament entre varietats homozig\xc3\xb2tiques (RR), amb flors de color vermell, i varietats homozig\xc3\xb2tiques (BB), amb flors de color blanc, origina una F1 uniforme d'individus h\xc3\xadbrids (RB), amb flors de color rosa._NEWLINE_En aquest cas es compleix la primera llei de Mendel, ja que totes les plantes amb flors vermelles, roses i blanques, en proporci\xc3\xb3 1:2:1, respectivament. Per tant, tamb\xc3\xa9 en aquest cas es manifesten els al\xc2\xb7lels per al color vermell i blanc que havien quedat ocults en la F1._NEWLINE_Pel que fa al genotip, es compleixen exactament les dues primeres lleis de Mendel. En canvi, els resultats fenot\xc3\xadpics no s'ajusten als esperats segons Mendel._NEWLINE_Tanmateix, que hi hagi her\xc3\xa8ncia interm\xc3\xa8dia no significa que l'her\xc3\xa8ncia dels dos al\xc2\xb7lels hagi de ser al 50% cadascun i, per tant, que el resultat fenot\xc3\xadpic sigui exactament l'intermedi dels fenotips inicials._NEWLINE_S\xc3\xb3n freq\xc3\xbcents els casos en qu\xc3\xa8 la participaci\xc3\xb3 dels al\xc2\xb7lels en el fenotip es troba en una proporci\xc3\xb3 de 60:40, 75:25, etc."